वैलेंटाइन्स डे पर Deepika Padukone को मिला ये खास तोहफा, लेकिन पति रणवीर सिंह से नहीं...  
बॉलीवुड एक्ट्रेस दीपिका पादुकोण ने जीता अवॉर्ड
सबसे ग्लैमरस स्टार का खिताब किया अपने नाम
दीपिका पादुकोण के लिए साल 2018 काफी अच्छा रहा
दीपिका पादुकोण (Deepika Padukone) के लिए साल 2018 बहुत अच्छा रहा, अभिनेत्री को संजय लीला भंसाली की फिल्म पद्मावत में अपने प्रदर्शन के लिए ढ़ेर सारी प्रशंसा प्राप्त हुई थी और फिल्म बॉक्स ऑफिस पर भी बड़ी हिट साबित हुई थी. मेट गाला और कान्स फिल्म फेस्टिवल जैसे अंतरराष्ट्रीय रेड कार्पेट पर अपनी खूबसूरत का जादू बिखेरने के बाद, अभिनेत्री ने आखिरकार साल के अंत में सबसे शानदार शादी कर   निश्चित रूप से 2018 की सबसे बड़ी न्यूज़मेकर रहीं.  हाल ही में, दीपिका पादुकोण ने एशिया की 'सबसे सेक्सी एशियाई महिला' के रूप में भी अपना खिताब पुनः प्राप्त किया था. तीन साल में दूसरी बार दीपिका ने ब्रिटेन स्थित समाचार पत्र 'ईस्टर्न आई' द्वारा प्रकाशित शीर्षक हासिल किया है.
 
A post shared by Deepika Padukone (@deepikapadukone) on Jan 11, 2019 at 12:17pm PST
 
100 सबसे प्रभावशाली लोगों में से एक के रूप में सूचीबद्ध होने के बाद, अब दीपिका पादुकोण (Deepika Padukone) फोर्ब्स सेलेब 100 की सूची में टॉप 5 में जगह बनाने वाली एकमात्र महिला अभिनेत्री बनी गयी है, जिसका हाल ही में अनावरण किया गया था. दीपिका पादुकोण जीक्यू पत्रिका के लिए साल के आखिरी कवर पर भी नज़र आई, जहां अभिनेत्री ने अपने लुक से एक बार फिर कवर की खूबसूरती में चार चांद लगा दिए. दीपिका पादुकोण ने 'पद्मावत' में अपने अविस्मरणीय प्रदर्शन के साथ न केवल दर्शकों का दिल जीत लिया था. बल्कि, बॉक्स ऑफिस पर 300 करोड़ की कमाई करने वाली पहली अभिनेत्री का ख़िताब भी अपने नाम कर चुकी है.
 
A post shared by Deepika Padukone (@deepikapadukone) on Dec 26, 2018 at 11:07pm PST
 
100 करोड़ क्लब की रानी के रूप में प्रसिद्ध, दीपिका पादुकोण (Deepika Padukone) की 7 फिल्में 100 करोड़ क्लब में अपनी जगह बना चुकी हैं, जबकि उनकी हालिया रिलीज 'पद्मावत' बॉक्स ऑफिस पर 300 करोड़ का आंकड़ा पार करने में सफल रही थी. कमर्शियल इंडस्ट्री में भी दीपिका एक पसंदीदा चेहरा है और ये ही वजह है कि आज वह सबसे अधिक फीस लेने वाली अभिनेत्री में से एक है. वर्तमान में, दीपिका पादुकोण (Deepika Padukone) मेगास्टार गुलजार द्वारा निर्देशित एसिड अटैक सर्वाइवल की सच्ची कहानी पर आधारित अपनी अगली फिल्म छपाक की तैयारी में व्यस्त हैं. "छपाक" को दीपिका पादुकोण द्वारा सह-निर्मित किया जाएगा.